На основу члана 56. став 1. тачка 1. Статута Града Ниша („Службени лист Града Ниша“, број 88/2008, 143/2016 и 18/2019), члана 72. став 1. Пословника о раду Градског већа Града Ниша („Службени лист Града Ниша” број 1/2013, 95/2016, 98/2016, 124/2016, 144/2016 и 117/2020) и члана 8. став 2. Правилника о припреми, изради и достави материјала Градском већу Града Ниша („Службени лист Града Ниша", број 103/2024),

 Градско веће Града Ниша, на седници од 09.10.2024. године, доноси

**Р Е Ш Е Њ Е**

**I** Утврђује се Предлог решења о именовању вршиоца дужности директора Јавног предузећа Дирекција за изградњу Града Ниша.

**II** Предлог решења о именовању вршиоца дужности директора Јавног предузећа Дирекција за изградњу Града Ниша, доставља се председнику Скупштине Града Ниша ради увршћивања у дневни ред седнице Скупштине Града.

**III** За представника предлагача по овом предлогу на седници Скупштине Града Ниша, одређује се Лука Гашевић, Заменик градоначелника Града Ниша.

Број: 945-7/2024-03

У Нишу, 09.10.2024. године

**ГРАДСКО ВЕЋЕ ГРАДА НИША**

**ПРЕДСЕДНИК**

**Драгослав Павловић**

На основу чл. 52. и 25. Закона о јавним предузећима („Службени гласник РС", бр. 15/2016, 88/2019 и 62/2023 – други закон), члана 37. став 1. тачка 10.а) Статута Града Ниша („Службени лист Града Ниша", бр. 88/2008, 143/2016 и 18/2019), чл. 10. ст. 4. и 5. и члана 17. Одлуке о оснивању Јавног предузећа Дирекција за изградњу Града Ниша („Службени лист Града Ниша", бр. 141/2016 и 118/2018),

Скупштина Града Ниша, на седници од \_\_\_\_\_\_2024. године, донела је

Р Е Ш Е Њ Е

О ИМЕНОВАЊУ ВРШИОЦА ДУЖНОСТИ ДИРЕКТОРА ЈАВНОГ ПРЕДУЗЕЋА ДИРЕКЦИЈА ЗА ИЗГРАДЊУ ГРАДА НИША

I Саша Тасковић, мастер инжењер заштите животне средине, именује се за вршиоца дужности директора Јавног предузећа Дирекција за изградњу Града Ниша, најдуже до годину дана.

II Вршилац дужности директора Јавног предузећа Дирекција за изградњу Града Ниша има сва права, обавезе и овлашћења која има директор овог предузећа.

III Ово решење објавити у „Службеном гласнику Републике Србије" и „Службеном листу Града Ниша", као и на званичној интернет презентацији Града Ниша www.ni.rs.

О б р а з л о ж е њ е

Чланом 52. Закона о јавним предузећима („Службени гласник РС", бр. 15/2016, 88/2019 и 62/2023 – други закон) и чланом 17. Одлуке о оснивању Јавног предузећа Дирекција за изградњу града Ниша („Службени лист Града Ниша", бр. 141/2016 и 118/2018), прописано је, између осталог, да се вршилац дужности директора може именовати на период који не може бити дужи од једне године. Вршилац дужности директора мора испуњавати услове за именовање директора јавног предузећа. Такође, вршилац дужности има сва права, обавезе и овлашћења која има директор јавног предузећа.

Чланом 25. Закона о јавним предузећима и чланом 10. Одлуке о оснивању Јавног предузећа Дирекција за изградњу Града Ниша прописани су услови које лице мора да испуњава да би било именовано за директора предузећа и то:

1) да је пунолетно и пословно способно;

2) да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;

3) да има најмање пет година радног искуства на пословима за које се захтева високо образовање из тачке 2) овог става;

4) да има најмање три године радног искуства на пословима који су повезани са пословима предузећа;

5) да познаје област корпоративног управљања;

6) да има радно искуство у организовању рада и вођењу послова;

7) да није члан органа политичке странке, односно да му је одређено мировање у вршењу функције у органу политичке странке;

8) да није осуђивано на казну затвора од најмање шест месеци;

9) да му нису изречене мере безбедности у складу са законом којим се уређују кривична дела, и то:

(1) обавезно психијатријско лечење и чување у здравственој установи;

(2) обавезно психијатријско лечење на слободи;

(3) обавезно лечење наркомана;

(4) обавезно лечење алкохоличара;

(5) забрана вршења позива, делатности и дужности.

Чланом 37. став 1. тачка 10.а) Статута Града Ниша („Службени лист Града Ниша", бр. 88/2008, 143/2016 и 18/2019) прописано је да Скупштина Града Ниша, између осталог, именује и разрешава директоре јавних предузећа и јавно комуналних предузећа чији је оснивач Град.

У циљу обезбеђивања услова за несметано функционисање Јавног предузећа Дирекција за изградњу Града Ниша, а имајући у виду да је Зорану Прокићу, досадашњем вршиоца дужности директора истекао мандат, неопходно је именовати вршиоца дужности директора овог предузећа.

 На основу наведеног, а имајући у виду да Саша Тасковић, мастер инжењер заштите животне средине, испуњава услове за именовање вршиоца дужности директора Јавног предузећа Дирекција за изградњу града Ниша, прописане законом, оснивачким актом и Статутом предузећа, Скупштина Града Ниша донела је решење као у диспозитиву.

ПОУКА О ПРАВНОМ ЛЕКУ: Против овог решења може се поднети тужба Вишем суду у Нишу у року од 30 дана од дана пријема овог решења.

Број:

У Нишу, \_\_\_\_\_\_\_2024. године

СКУПШТИНА ГРАДА НИША

ПРЕДСЕДНИК

Проф.др Игор Новаковић